钦定古今图书集成/明伦汇编/氏族典/第395卷 > 李茂
## 钦定古今图书集成/明伦汇编/氏族典/第395卷 > 李茂

按《元史李茂传》：“茂，大名人，徙家扬州。父兴寿，临卒语
茂曰：‘吾病且死，尔善事母’。茂泣受命，奉母孟氏益谨。
母尝病目失明，茂祷于泰安山，三年复明。又愿母寿，
每夕祝天，乞损己年，益母孟氏。竟年八十四而殁，居
丧哀恸，闻者伤之。大德九年，扬州再火，延烧千馀家，
火及茂庐，皆风返而灭。事闻，旌之。”